

**MAARDU LINNAVALITSUS**

**PLANEERIMIS- JA MAJANDUSOSAKOND**

Päästeamet

Raua 2

10124 Tallinn

rescue@rescue.ee

10.04.2024 nr 7-1.3/874

**Saha-Loo tee 5 ja 5a kinnistute ning lähiala**

**detailplaneeringu esitamine kooskõlastamiseks**

Lugupeetud Päästeameti esindaja

Maardu Linnavalitsus algatas Saha-Loo tee 5 ja 5a kinnistute ning lähiala detailplaneeringu (edaspidi detailplaneering) 20.09.2022 korraldusega nr 533. Detailplaneeringu koostamise eesmärk on määrata kinnistutele ehitusõigus ja hoonestustingimused tootmis-laohoonete ja büroohoone(te) rajamiseks, lahendada juurdepääsude, parkimise, haljastuse ja servituutide seadmise küsimused. Detailplaneeringu ala suurus on ligikaudu 0,99 ha.

Planeeringulahendus näeb kinnistutele ette ehitusõiguse kuni kahele tootmis-laohoonele ja/või büroohoonele ehitisealuse pinnaga kuni 2290 m2, kõrgusega kuni 2 korrust või kuni 16 m. Detailplaneeringu koostamise eesmärk on kooskõlas Maardu Linnavolikogu 31.01.2023 otsusega nr 42 kehtestatud Maardu linna üldplaneeringuga, mille kohaselt on planeeritava maa juhtotstarbeks äri ja tootmise maa-ala (ÄT).

Maardu Linnavalitsus on esitanud detailplaneeringu kooskõlastamiseks Päästeametile 14.06.2023 kirjaga nr 7-1.3/2332. Päästeamet esitas omapoolsed seisukohad 18.07.2023 kirjaga nr 7.2-3.1/22/4291-2. Saha-Loo tee 5 ja 5a kinnistute ja lähiala detailplaneeringu seletuskirja ja jooniseid on vastavalt täiendatud. Maardu Linnavalitsus on korduvalt esitanud detailplaneeringu kooskõlastamiseks Päästeametile 02.11.2023 kirjaga nr 7-1.3/3719. Päästeamet esitas omapoolsed seisukohad 01.12.2023 kirjaga nr 7.2-3.1/4291-4. Saha-Loo tee 5 ja 5a kinnistute ja lähiala detailplaneeringu seletuskirja ja jooniseid on vastavalt täiendatud.

Planeerimisseaduse § 133 lg 1 kohaselt esitatakse detailplaneering kooskõlastamiseks valitsusasutustele, kelle valitsemisalas olevaid küsimusi detailplaneering käsitleb. Vabariigi Valitsuse 17.12.2015 määruse nr 133 „Planeeringute koostamisel koostöö tegemise kord ja planeeringute kooskõlastamise alused“ § 3 p 10 kohaselt tuleb planeering kooskõlastada päästeametiga, kui planeering käsitleb tuleohutusnõudeid.

Eelnevat arvesse võttes palume anda kooskõlastus Saha-Loo tee 5 ja 5a kinnistute ning lähiala detailplaneeringule.

Lugupidamisega

(allkirjastatud digitaalselt)

Tõnu Kirves

Osakonna juhataja ülesannetes

LISA: Saha-Loo tee 5 ja 5a kinnistute ning lähiala detailplaneering, 22.02.2024 versioon.

Annabel Mett 6060731

annabel.mett@maardu.ee